recursal/SuperWikiNEXT-32B huggingface dataset:
**Andrew Davies** (født 17. desember 1984 i Stockton-on-Tees, Durham, England) er en engelsk fotballspiller som har spilt for flere engelske klubber. Han er forsvarsspiller og spiller nå for Bradford City. 

Davies har spilt landskamper på U-20 og U-21 nivå for England.

Biografi
--------

Andrew Davies kom til Middlesbrough allerede som 13-åring, og spilte på aldersbestemte lag de neste årene. Han skrev sin første profesjonelle kontrakt med klubben 1. oktober 2002, og han debuterte for Middlesbrough i en ligacupkamp mot Ipswich den 6. november 2002. Hans første kamp i Premier League var mot Aston Villa 28. januar 2003. 

I januar 2005 skrev han under på en 3-måneders utlånsavtale Queens Park Rangers, og han debuterte for Londonklubben den 14. januar i en kamp mot Stoke den 14. januar 2005. I april var han tilbake i Middlebrough og han fikk med seg tre Premier League kamper på slutten av 2004/05 sesongen.

4. juli 2005 undertegnet Andrew Davies en 6-måneders utlånsavtale med Derby County, og han debuterte for klubben fra Øst-Midlands mot Brighton den 6. august 2005. Han scoret sitt første ligamål for Derby den 18. september 2005 i en kamp mot Southampton. 

Selv om Davies hadde fått 3 røde kort i løpet av sitt opphold i Derby var klubben så fornøyd med han at at de ville forlenge utlånsavtalen. Dette ble gjort i starten på januar 2006, men Middlesbrough fikk inn en klausul i denne avtalen der de kunne hente spilleren før 1. februar 2006. På grunn av skadeproblemer blant forsvarspillerne benyttet Middlesbrough seg av denne klausulen, og Davies returnerte til Middlesbrough 30. januar 2006.

Karriere som spiller
--------------------

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Middlesbrough | Kontrakt | 14 | 11 | 0 | 0 | 10/2002 - 01/2005 |
| Queens Park Rangers | Lån | 9 | 9 | 0 | 0 | 01/2005 - 04/2005 |
| Middlesbrough | Kontrakt | 3 | 3 | 0 | 0 | 04/2005 - 07/2005 |
| Derby County | Lån | 24 | 23 | 3 | 3 | 07/2005 - 01/2006 |
| Middlesbrough | Kontrakt | 32 | 27 | 0 | 0 | 01/2006 - |

Kilder
------

* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 500).   
 Headline Book Publishing, London. ISBN 0-7553-1526-X

Eksterne lenker
---------------

* (en) Andrew Davies – Transfermarkt Rediger på Wikidata

* (en) Andrew Davies – Soccerbase.com Rediger på Wikidata

* (en) Andrew Davies – FootballDatabase.eu Rediger på Wikidata

* (en) Andrew Davies – FBref Rediger på Wikidata
**Skurugata** er en uvanlig geologisk dannelse i Eksjö i Jönköpings län i Sverige. Skurugata er en omkring 800 meter lang kløft i fjellet som er mellom 7 og 24 meter bred. Det finnes flere liknende *«skuror»* på andre steder i østre Småland, hvorav Skurugata er den største. De bratte fjellveggene er på visse steder 35 meter høye.

Det finns en rekke teorier om hvordan kløften en gang ble dannet. Den vanligste forklaringen er at kløften ble gravd ut av en iselv da innlandsisen smeltet. Andre tror at kløften er en sprekk i fjellgrunnen eller en forkastning. Fjellet i området og stenene på kløftens bunn utgjøres av gråbrun og mørkbrun porfyr med innlegg av kvarts og rød feltspat.

Det finnes en rekke mosearter i sprekken, noen av disse finnes ellers kun i fjellområder. I de omkringliggende skogene finnes også et interessant fugleliv. Blant annet kan man påtreffe storfugl, orre, jerpe og ravn.

Selv på varme sommerdager pleier det å være svalt i bunnen av kløften, og enkelte år har hauger av snø og is ligget til langt ut på sommeren. Tidlig på sesongen og etter kraftig regn kan sprekken være fylt av vann. Området rundt Skurugata er et naturreservat og i området finnes en sti, cirka 2 km lang, som leder gjennom hele sprekken og opp på fjelltoppen Skuruhatt.

I midten av kløften finnes en sten som det går å løfte bort, og bak denne finnes en gjestebok, plasseringen er markert med et skilt på klippeveggen.

En legende sier at en bøsse finnes gjemt i Skurugata, den skal ha blitt gjemt av en person kalt «Tjuva-Jösse». Det sies at den som finner bøssen vil få stor fremgang i livet.

Referanser
----------

1. ↑  ; *database over svenske naturreservat*; besøksdato: 20. januar 2017; utgivelsesdato: 18. desember 2015.
**Austad/Fjell** er en av de ti bydeler i Drammen kommune. Bydelen hadde 7 873 innbyggere per 1. januar 2011, og består hovedsakelig av de tre områdene Fjell, Danvik og Austad.

Knutepunktet for Fjell ligger i Arena Fjell og har adresse Laurits Grønlandsvei 21, 3035 Drammen.

Navnet «Austad»
---------------

Austad gård er en herregård hvor nåværende hovedbygning er fra 1813. Gården er en del av Drammens Museum. Foto: Gunnar Aasegg 
Austad gård var den viktigste gården sør for Drammenselven. Gården er nevnt allerede på 1300-tallet og ble opprinnelig kalt *Audingstadir* og lignende varianter. Navnet kommer av mannsnavnet Audi, altså «Audis gård».

Navnet «Fjell»
--------------

Området Fjell har sitt navn etter tre gamle Fjell-gårder. To av disse lå i gamle Strømsgodset kommune og en lå i Skoger. Fjellgårdene strakte seg helt ned til Drammenselven ved Kobberviken. Her lå Brandengen gård som var et underbruk av Fjell. Også Galterud gård lå under Fjell.

Referanser
----------

1. ↑  Fakta om Drammen Arkivert 4. mai 2012 hos Wayback Machine. fra Drammen kommune (lest 3. mars 2012)

  


| * v
* d
* r
Drammens kommunedeler |
| --- |
| Drammen | Kommunedeler (fra 2020) | 
* 1 Mjøndalen
* 2 Krokstadelva
* 3 Åssiden
* 4 Gulskogen
* 5 Konnerud
* 6 Fjell
* 7 Strømsø
* 8 Bragernes
* 9 Åskollen
* 10 Svelvik

 |  |
| Bydeler (før 2020) | 
* Austad/Fjell
* Bragernes
* Gulskogen
* Konnerud
* Skoger
* Strømsø/Danvik
* Tangen/Åskollen
* Åssiden

 |
***Shackled*** er en amerikansk stumfilm fra 1918, regissert av Reginald Barker.

Handling
--------

En nødlidende ung kvinne ved navn Lola Dexter forelsker seg i Walter Cosgrove, som etablerer henne i en luksuriøs leilighet - og han lover å gifte seg med henne. Men etter at formuen hans har blitt sløst bort, frir han til - og gifter seg med - den velstående Edith Danfield. Samtidig slåss kjæresten hennes, James Ashley, i skyttergravene i utlandet under første verdenskrig.

Forbitret bestemmer Lola seg for at hun fra nå av ønsker å bruke menn til hennes egen fordel, og hun reiser til Florida for å finne sitt første offer. Hun mister imidlertid snart motet, og er i ferd med å begå selvmord når Ediths far, Thomas Danfield, overbeviser henne om å begynne livet på nytt. De to blir nære venner og reiser sammen hjem. Der oppdager de at Edith har blitt neglisjert og misbrukt av Walter, har innsett feilen hennes og lengter etter James. De forsøker deretter å hjelpe Edith med å skaffe seg en skilsmisse fra Walter.

Skuespillere
------------

* Louise Glaum som Lola Dexter
* Charles West som Walter Cosgrove
* John Gilbert som James Ashley
* Roberta Wilson som Edith Danfield
* Lawson Butt som Thomas Danfield
* Herschel Mayall som Henry Hartman
* Roy Laidlaw som Major Duval
* Leatrice Joy

Referanser
----------

1. ↑  SHACKLED

Eksterne lenker
---------------

* (en) *Shackled* på Internet Movie Database Rediger på Wikidata
**Skvadron 690** (dansk: *Eskadrille 690*) er en skvadron i Flyvevåbnet som har to primære funksjoner; medisinsk evakuering og samt fungere som et «*aeromedical evacuation control center*» (AECC) som i en større operasjon har til oppgave å prioritere og koordinere medisinsk evakuering blant de deltagende avdelinger.

Skvadronssjefen har rang av major og har en sivil utdannelse som overlege mens resten av bemanningen består av fem fastansatte på Flystasjon Aalborg, to sivile ambulansesjåfører og 27 mann på rådighetskontrakt.

Tidligere hørte skvadronen under Combat Support Wing, men ble 1. oktober 2009 overført til Air Transport Wing Aalborg.

Skvadronen råder ikke over egne fly, men derimot over to sett spesialiserte containere samt to spesialambulanser som kan lesses på Flyvevåbnets C-130J-30 Hercules transportfly. Hvert containersett kan transportere opp til 24 liggende intensivpasienter. I stedet for intensivcontainerne kan man opphenge opp til 60 sykekøyer.

Skvadron 690 kan operere overalt i verden. I 2011 evakuerte skvadronen 50 sårede libyere samt et antall pårørende fra borgerkrigen i Libya og i 2012 deltok man i en katastrofeøvelse i Grønland.

Referanser
----------

1. ↑  Forsvaret.dk: ESK690 til ATWAAL Arkivert 4. mars 2016 hos Wayback Machine.
2. ↑  krigeren.dk: Hercules er et hospital i luften

Eksterne lenker
---------------

* Forsvaret.dk: Eskadrille 690
**Lotteri- og stiftelsestilsynet** er et direktorat og tilsynsorgan underlagt Kulturdepartementet. Etaten var inntil 1. januar 2005 kjent som Lotteritilsynet.

Lotteri- og stiftelsestilsynet ble opprettet 1. januar 2001 for å kontrollere norske pengespill. I forbindelse med at lov om stiftelser av 15. juni 2001 trådte i kraft 1. januar 2005 overtok etaten fylkesmennenes tilsynsansvar med stiftelser.

Tilsynet har sitt hovedkontor i Førde.

Organisering
------------

Lotteri- og stiftelsestilsynet er organisert i to underliggende fagtilsyn med felles direktør og administrasjon.

Fra 1. juni 2014 er **Lotteritilsynet** delt i to avdelinger – en avdeling for pengespill og en for frivillighet. Lotteritilsynet pengespill har ansvaret for tilsynet med Norsk Tipping og Norsk Rikstoto, foruten spillansvar og kontroll av markedet, for eksempel av ulovlig markedsføring, ulovlige pengespill og pyramider.

Lotteritilsynet frivillighet jobber med lotteritillatelser og regnskapskontroll, men skal også godkjenne entreprenører og kontrollere bingosektoren. I tillegg har denne avdelingen ansvar for fordeling av momskompensasjon, både den alminnelige ordningen og moms på idrettsanlegg. Lotteritilsynet frivillighet har også ansvaret for tilsyn med Grasrotandelen,

**Stiftelsestilsynet** ble opprettet 1. januar 2005 og har nå ansvaret for tilsyn med og kontroll av alle stiftelser i Norge etter stiftelsesloven. Dette ansvaret var tidligere tilknyttet Fylkesmannen. Det er cirka 7600 stiftelser i Norge.

Administrasjon, Kommunikasjon samt Teknisk utvikling og drift støtter fagtilsynene med personalpolitikk, økonomi, kommunikasjon og teknisk utvikling og drift.

Referanser
----------

1. ↑  Om Lotteri- og stiftelsestilsynet
2. ↑  Tilsette i Lotteri- og stiftelsestilsynet
3. ↑  Antall ansatte ifølge Forvaltningsdatabasen.

Eksterne lenker
---------------

* Lotteri- og stiftelsestilsynet

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Forvaltningsdatabasen **·** Forvaltningsdatabasen **·** Brønnøysundregistrene
 |
**Porta Flumentana** var en antikk byport i den servianske mur i Roma. Den stammet fra 5. århundre f.Kr. og ble likesom hele denne bymuren fornyet i det 4. århundre f.Kr.

Porta Flumentana lå nær Tiberen, derav navnet - *flumen* betyr «flod, elv». Den befant seg uten tvil mellom Kapitol og elven, ettersom det her var et område kjent som å ligge *extra portam Flumentanam* og at porten var i sørlige del av *campus Martius* – en områderder de aller fleste innbyggere var velstående mennesker. En mer nøyaktig lokalisering er ikke mulig, skjønt sannsynligheten taler for at den var mellom den nåværende kirken San Teodoro al Palatino og den gate som fremdeles kalles *Vico Jugario*, eller nær Portunustempelet. Nev må ha vært umiddelbart nær *porta Carmentalis*, nær *insula Tiberiana*. Området var frem til augusteisk til stadig flomrammet.

Portenåpnet seg mor den luksuriøse forretningsgaten *vicus Tuscus*, som var den økonomiske hovedåren for den av etruskere bebodde bydel mellom Kapitol og Velabrum.

Referanser
----------

1. ↑  Festus 89.
2. ↑  Titus Livius 6, 20; 35, 9 og 21; Marcus Tullius Cicero, *ad Atticum* 7, 3, 9; Marcus Terentius Varro, *Rerum rusticarum libri tres* 3, 2.
3. ↑  Filippo Coarelli: *Rom. Ein archäologischer Führer*, s. 24.

Litteratur
----------

* Lawrence Richardson Jr.: *A New Topographical Dictionary of Ancient Rome.* Johns Hopkins University Press, Baltimore MD o.a. 1992, ISBN 0-8018-4300-6, s. 303.
* Samuel Ball Platner, Thomas Ashby: *A Topographical Dictionary of Ancient Rome.* Oxford University Press, London 1929, s. 408 (online).
* Filippo Coarelli: *Rom. Ein archäologischer Führer.* Verlag von Zabern, Mainz 2000, ISBN 3-8053-2685-8, s. 20–24.
Tenkelige rester
**Porta Fontinalis** var en gammel byport gjennom Serviusmuren i Roma. Den er kjent fra kun litterære kilder[1] og tre innskrifter.[2].

I året 193 v. Kr. anla edilene Marcus Aemilius Lepidus og Lucius Aemilius Paullus en portikus fra *porta Fontinalis* til Mars-alteret på Campus Martius. Selv om det eneste man vet om dette alterets beliggenhet er at det var vest for Via Lata, lar det seg slutte at porten må ha vært nordvest for Kapitol et sted ved *clivus Argentarius*, der en gate løp fra Campus Martius til Forum Romanum. Manvet av Seriusmuren løp i dette området, og det antas alment at *porta Fontinalis* var del av muren her. 

Etter innskriftene å dømme stod porten fremdeles i keisertiden og var en kjent landemerke. Nøyaktig lar den seg ikke sikkert stedfeste, og arkeologiske funn har ikke vært til hjelp idet de kan like så godt skyldes andre hamle bygningsverker.

Referanser
----------

1. ↑  Titus Livius 35, 10, 12; Sextus Pompeius Festus 85 (online).
2. ↑  CIL 6, 9514, CIL 6,9921, CIL 6, 33914

Litteratur
----------

* Samuel Ball Platner, Thomas Ashby: *A Topographical Dictionary of Ancient Rome.* Oxford University Press, London 1929, s. 414 (online).
* Lawrence Richardson Jr.: *A New Topographical Dictionary of Ancient Rome.* Johns Hopkins University Press, Baltimore MD o.a. 1992, ISBN 0-8018-4300-6, s. 307.
Toskivet blokk med innvendig beslag og enskivet med utvendig jernbeslag. Illustrasjon laget 1908. 
**Blokk** eller **løfteblokk** benyttes sammen med en *løper* som kan være tau, kjetting eller wire når man skal løfte eller dra, enten for å endre løperens retning, eller for å skape kraftutveksling og da kalles blokkene og løperen sammen for en talje. Blokkverk var viktige i mange sammenhenger, ikke minst på seilskuter, der det var i bruk flere hundre blokker bare i en enkelt seilskuterigg. Blokker med mer enn tre skiver kalles en *gein*.

En blokk består av tre eller fire deler: *Blokkhus*, *skive*, *bolt* og eventuelt beslag. De enkleste blokker, i bruk på 1700-tallet, var helt av tre og besto av blokkhus, skive og bolt av tre. Blokkhuset kan være skåret av ett stykke tre, eller bygd av tilskårne plankebiter som er klinket sammen; metoden med bygde blokker ble tatt i bruk på 1800-tallet. En bygd blokk har ofte innvendig jernbeslag forbundet med øyer og kroker i begge ender. Utvendig beslag av jern er eldre og ble også benyttet på blokkhus av ett stykke tre. Ask var i Norge det foretrukne materiale til blokkhus.

Gammel blokk
*Blokkskivene* ble dreid, med skylping til løperen, av pokkenholt, en hard tropisk tresort. Blokkbolten var på 1800-tallet av jern, og blokkskivene kunne, mot slutten av 1800-tallet, utstyres med *bøssing*, et lager, slik at skivene dreide jern mot jern. *Patentbøssinger* utstyrt med kulelager eller rullelager ble også brukt, og slike blokker kalles gjerne *patentblokk*. Vanlige bøssinger var helstøpt i jern og ble produsert på jernstøperiene. Det ble også produsert blokkskiver av støpejern.

Tykkelsen på blokkskivene må tilpasses løperens tykkelse. Skivas diameter må tilpasses bruken - blokkas tyngde og størrelse må veies mot bruken. 

En blokk hvor tauet kan legges inn over skiven fra siden, kalles *kasteblokk*. 

Blokker monteres vanligvis sammen to og to med en løper til en talje. 

Ei blokk kan ha en, to eller tre blokkskiver oftest montert på samme bolt i blokkhuset. En snakker om blokker som er enskivet, toskivet osv. For å oppnå kraftutveksling må talja minst være toskivet. Med økende antall skiver i ei talje øker utvekslingen og en får mer kraft; slik er det mulig å løfte en tung gjenstand med forholdsvis liten kraft.

Blokker ble produsert av håndverkere som hadde yrkestittelen blokkmaker.

3 gamle blokker

Referanser
----------

1. ↑   Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.
2. ↑   Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.
3. ↑   Karl Ragnar Gjertsen: Havstad jernstøperi. I "Sånn var det" 2017.
4. ↑   Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.
5. ↑  «blokk – teknikk». *Store norske leksikon*. 12. september 2019. Besøkt 19. april 2021.

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Prescott Sheldon Bush** (født 15. mai 1895 i Columbus i Ohio, død 8. oktober 1972 i New York) var en amerikansk forretningsmann og republikansk politiker. Han var medlem av Senatet for Connecticut 1952–1963.

Han hadde bachelorgrad fra Yale University fra 1917, og tjenestegjorde i feltartilleriet under den første verdenskrig. Etter krigen var han kontorist ved et varehus i St. Louis i Missouri, og flyttet til Greenwich i Connecticut i 1924. Bush ble involvert i bankvirksomhet på Wall Street i New York fra 1926, og ble i 1931 partner i forretningsbanken Brown Brothers Harriman & Co.

Så tidlig som i 1942 ble han aktiv i American Birth Control League, og i 1947 var han kasserer for den første nasjonale kampanjen til organisasjonen Planned Parenthood. Han var også formann i Connecticut-avdelingen av United Negro College Fund i 1953. I 1950 var han republikansk kandidat til Senatet fra Connecticut, men tapte mot demokraten William Benton. Bush ble valgt til å ta Brien McMahons plass i Senatet etter dennes død i 1952, og ble gjenvalgt ved ordinært valg i 1956. Bush stilte ikke til gjenvalg i 1962. Han forsatte sitt arbeid for blant annet bevisstgjøring rundt prevensjon, borgerrettigheter for afroamerikanere og byggingen av et nasjonalt motorveisystem. Bush var tilhenger av Dwight D. Eisenhowers internasjonalistiske politikk og økonomisk konservatisme samt motstander av mccarthyismen. Bush stemte også for å fordømme senator Joseph McCarthy i 1954. Politisk hadde Bush mye til felles med guvernør Nelson Rockefeller.

Prescott Bush var far til George H.W. Bush, USAs 41. president, og farfar til George W. Bush, USAs 43. president. Han var også farfar til blant andre Florida-guvernør Jeb Bush.

Referanser
----------

1. 1 2   The Peerage, oppført som Prescott Sheldon Bush, The Peerage person ID p32218.htm#i322175, besøkt 9. oktober 2017[Hentet fra Wikidata]
2. 1 2   Find a Grave, Find a Grave 5988, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6ff424g, besøkt 9. oktober 2017[Hentet fra Wikidata]
4. 1 2   Internet Movie Database, IMDb-nummer nm1778210, besøkt 16. oktober 2015[Hentet fra Wikidata]
5. 1 2 3 4 5   The Peerage[Hentet fra Wikidata]
6. ↑  Louis Menand:Money Pol The New Yorker, 19. mars 2012

Eksterne lenker
---------------

* (en) Prescott Bush – kategori av bilder, video eller lyd på Commons Rediger på Wikidata
* (en) Prescott Bush på Internet Movie Database Rediger på Wikidata
* (en) Prescott Bush hos Amerikas forente staters kongress' biografiske kartotek Rediger på Wikidata

* (en) Prescott Bush hos American National Biography Rediger på Wikidata

* (en) Prescott Bush hos The Peerage Rediger på Wikidata

  

Portal: Konservatisme

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** US Congress
 |
**Neptune Network** er en internasjonal miljø og menneskerettighetsorganisasjon med hovedsete i Oslo. Organisasjonen holder fast ved at at havet ikke er en søppelplass for fortidens, dagens og fremtidens miljøsynder. Miljøgifter skal unngås, og om de oppstår, skal de tas hånd om med moderne teknologi. De forpliktende nasjonale og internasjonale avtalene om ikke å bruke havet som giftlager må følges.

Arbeidsmetode
-------------

Neptune Network er nettverksbasert og består av enkeltpersoner, organisasjoner, forskere, næringsliv, forvaltning og politikere. Stiftelsen arbeider synlig gjennom aksjoner, og usynlig via mange kanaler på kryss og tvers av etablerte skillelinjer. 

Den 18. november 2011 gjennomførte organisasjonen en aksjon rettet mot fiskeriminister Lisbeth Berg-Hansen, som de mener ikke gjør nok for å stanse utbredelsen av kongekrabbe i norske farvann.

Referanser
----------

1. ↑  «Fiskeriministeren utsatt for krabbestunt», vg.no, 18. november 2011

Eksterne lenker
---------------

* Neptune Network
**Dingiri Banda Wijetunga** (født 15. februar 1916, død 21. september 2008) var en srilankisk politiker. Han var statsminister 1989–1993 og president 1993–1994. Før dette var han fra 1988 til 1989 guvernør for nordvestprovinsen på Sri Lanka fra. Wijetunga er kjent for sine uttalelser om at «det er ikke etniske problem på Sri Lanka, det er bare et problem med terrorisme».[]

Wijetunga holdt mange forskjellige ministerposter før han ble utnevnt til statsminister i 1989 av president Ranasinghe Premadasa. Han satt som statsminister på Sri Lanka fra 3. mars 1989 til 7. mai 1993. President Ranasinghe Premadasa ble drept i Colombo i begynnelsen av mai 1993 i et selvmordsangrep som Tamil-tigrene fikk skylden for. Wijetunga ble innsatt som fungerende president frem til det srilankiske parlamentet kunne sammenkalles for å velge en etterfølger til den drepte presidenten i henhold til Grunnloven. Wijetunga ble enstemmig valgt av parlamentet for å fullføre resten av Ranasinghe Premadasas periode som president. Wijetunga satt som president fra 1. mai 1993 til 12. november 1994. Han døde på sykehus etter langvarig sykdom den 21. september 2008, i en alder av 92 år.

Referanser
----------

1. 1 2   Find a Grave, Find a Grave 30105523, besøkt 9. oktober 2017[Hentet fra Wikidata]
2. ↑   news.xinhuanet.com[Hentet fra Wikidata]

|  |  |  |
| --- | --- | --- |
| Forgjenger:**Ranasinghe Premadasa** | **Sri Lankas president**(1. mai 1993–12. november 1994) | Etterfølger:**Chandrika Kumaratunga** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |
**Paige Jones** (født 30. august 2002) er en amerikansk skihopper som representerer Park City Ski & Snowboard Team.

Hun deltok ved Vinter-OL for ungdom 2020 i Lausanne, der Jones endte på 23.-plass i normalbakken og 11.-plass i mikslagkonkurransen.

Hun debuterte i verdenscupen den 24. januar 2021 i slovenske Ljubno, hvor hun endte på en 31. plass.

Jones deltok ved Ski-VM 2021, der hun kvalifiserte seg til normalbakkerennet og endte på en 36.-plass. I lagkonkurransen for kvinner hoppet hun USA inn til en 10.-plass, og til en 12.-plass to dager senere under mikslagkonkurransen. Hun avsluttet mesterskapet med å kvalifisere seg til storbakkerennet, hvor hun endte på en 39.-plass.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]

Eksterne lenker
---------------

* (en) Paige Jones – kategori av bilder, video eller lyd på Commons Rediger på Wikidata
* (en) Paige Jones – Olympedia Rediger på Wikidata

* (en) Paige Jones – FIS (skihopping) Rediger på Wikidata

* (pl) Paige Jones – skijumping.pl Rediger på Wikidata
* Paige Jones på Instagram Rediger på Wikidata
**Paide landkommune** er en tidligere landkommune i Järva fylke i det østlig-sentrale Estland, sørøst for Tallinn. Den ble innlemmet i bykommunen Paide «linn» i 2017. Kommunen hadde cirka 1 800 innbyggere og et areal på om lag 300 km². Kommunens administrasjonssenter lå i bykommunen Paide med 9 232 innbyggere. Folketallet i kommunen er merkbart fallende.

I kommunen like nordøst for byen Paide ligger det strategisk viktige veikrysset hvor veier fører til både Tallinn, Tartu, Pärnu og Rakvere. Her ligger det gamle godset og landsbyen Mäo, nevnt i tyske krønike fra 1500-tallet. Godsets hovedbygg er blant de største i hele Järva fylke. Det hadde sin storhetstid på 1700-tallet. Den siste eieren var Alexandra von Grünewaldt, niesen til den russiske komponisten Nikolaj Rimskij-Korsakov som ofte ferierte her. Godset ble stykket ut til lokale bønder med jordreformen i 1919.

Referanser
----------

1. ↑  «Maakatastri statistika». Det estiske landinspektorat. Besøkt 22. mars 2020.
2. ↑  ; *Estlands statistikkbyrå*; besøksdato: 30. mai 2017.
3. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 128.

| * v
* d
* r
Kommuner i Järva fylke |
| --- |
| Regionens våpen | Bykommuner | Paide | Estlands flagg |
| Landkommuner | Järva **·** Türi |
| Historiske kommuner | Albu **·** Ambla **·** Imavere **·** Järva-Jaani **·** Kabala **·** Kareda **·** Koeru **·** Koigi **·** Lehtse **·** Oisu **·** Paide **·** Roosna-Alliku **·** Türi (bykommune) **·** Väätsa |

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
**Preses** (latin: *praeses*, «den som sitter foran», det vil si i ledelsen) er tittel for den valgte leder, og har både betydning i oldtiden og i moderne tid.

I Romerriket begynte *praeses* å bli benyttet som en generell beskrivelse for guvernører i provinsene, ofte via parafraser, slik som *qui praeest* («han som presiderer»), og var i bruk allerede i tidlig principatet, men kom i generell bruk under det nerva-antoninske dynasti.

I Norge i vitenskapelige selskap og akademi, se Det Kongelige Norske Videnskabers Selskab og Det Norske Videnskaps-Akademi. Tittelen ble i Norge 1932–2011 også benyttet om den internt valgte formann i bispekollegiet i Den norske kirke – Preses i Bispemøtet. Fra 2. oktober 2011 benyttes tittelen om den fast utnevnte ledende biskop i Den norske kirke, et embete som har mye til felles med det som i Svenska kyrkan og Evangelisk-lutherska kyrkan i Finland betegnes som erkebiskop.

Referanser
----------

1. 1 2  Radke, Gerhard (1956): «Praeses» i: *Realencyclopädie der Classischen Altertumswissenschaft*. Supplementband VIII, Achaios-Valerius. s. 598–614.
**Dingodile** er en av figurene i Crash Bandicoot-serien, en spillserie for Gameboy og PlayStation. Han er en av de mest fremtredende hjelperne til Crash' nemesis, Dr. Neo Cortex.[] Dingodile er ikke *bare* en følgesvenn, men faktisk en av de smartere i hæren på tross av at han er en blanding av hunderasen dingo og en krokodille. Han har australsk aksent og elsker å lese Shakespeare og spille krokket.[] Han har så godt som alltid med seg sin trofaste følgesvenn, flammekasteren.[]

Oversikt
--------

Han har opptrådt i disse spillene:[]

* Crash 3,
* Crash Team Racing,
* Crash Bash,
* Crash Bandicoot: The Wrath Of Cortex,
* Crash Nitro Kart,
* Crash Twinsanity.

Team Racing og Nitro Cart
-------------------------

I de aller fleste av disse spillene opptrer Dingodile som «boss» eller en annen slags hindring på veien.[] Men i to av spillene: Crash Team Racing og Crash Nitro Kart er Dingodile en spillbar figur. []

* I CTR skal han stoppe det racing-gale romvesenet Nitrous Oxide fra å gjøre deres verden om til en parkeringsplass i betong.
* I CNK blir Dr. Neo Cortex og hans hær bortført av Keiser Velo 27. og Dingodile blir satt i transe av N. Trance, og kjører dermed for motstandernes lag.

I begge spillene kjører Dingodile en kart som er forbeholdt proffene; med stor fart på rett slette, men han tar ganske drøye svinger. Dingodile forandrer seg ofte fra spill til spill, blant annet ved at han noen ganger bytter bukser.

Referanser
----------

1. ↑  «[ Crash Gallery - Character Sketches - Crash 3 ]». 30. juli 2008. Arkivert fra originalen 30. juli 2008. Besøkt 3. desember 2015.

Portal: Videospill
**Paige Matthews** er en fiktiv person i fjernsynsserien Charmed.

Paige er den yngste søsteren til the Charmed Ones. Hun er kona til Henry Mitchell og mor til deres barn, Tamora, Kat Mitchell, og deres adopterte sønn Henry Junior. Paige ble adoptert av Mark og Helen Matthews etter at hun ble etterlatt på en lokal kirke kort tid etter fødselen. Hun møtte hennes halvsøstre, Piper og Phoebe Halliwell, i 2001 etter at hennes eldste søster Prue Halliwell døde.

Paige er en svært kraftig heks, som datter av en heks og en Whitelighter. Hennes krefter inkluderer telekinetiske Orbing, Orbing, Healing, og evnen til å generere et Orb Shield. I tillegg besitter Paige også de grunnleggende krefter av en heks, evnen til å kaste magi, brygge potions, spå for tapte gjenstander eller mennesker, og guddommelig for informasjon, sammen med andre typiske Whitelighter-krefter. Videre har Paige tilgang på The Power of Three, den kollektive kraften i Charmed Ones som forbedrer sine krefter.

Foruten hennes plikter som Charmed One, er Paige en full-time Whitelighter, og fungerer som en recruiter for Magi Skolen.

Eksterne lenker
---------------

* Paige Matthews at the Charmed Wiki
*Se også pekersiden Rottenikken for andre betydninger*
**Professor Rottenikken** (engelsk: *Professor Padraic Ratigan*) er skurken i Disneys *Mesterdetektiven Basil Mus*.
Han er historiens versjon av Professor James Moriarty, erkefienden til historiens «Sherlock Holmes», Basil Mus fra Baker Street, London.

Rolle i filmen
--------------

Rottenikken er en typisk Disney-erkeskurk som har ambisjoner om å ta over museriket.
Rottenikken lager onde planer om å bytte ut dronningen av England med en falsk robot bygget av en leketøymaker.
Planen er at denne roboten skal utnevne filmens skurk til «Kong Rottenikken av England». 
Filmens helter, Basil Mus og doktor Dawson, gjør sitt beste for å stoppe Rottenikken og klarer det ved hjelp av leketøymakerens datter. 
Når Rottenikken oppdager at planen har gått i vasken, kidnapper han av brutal hevnlyst leketøymakerens datter, og tar henne med til toppen av Big Ben. 
Som den helten han er følger Basil etter Rottenikken, og etter en dramatisk kamp på klokketårnets visere, stuper Rottenikken etter alt å dømme i døden.

Det norske navnet på denne figuren er trolig inspirert av Rolf Erling Knudsen, som ble kalt *Rottenikken* og som hold til på Østlandet under krigen.

Fakta om Rottenikken
--------------------

* Dyreart – Rotte
* Farge – Grå
* Bekledning – Dress
* Ambisjon – Bli «Kong Rottenikken av England»
* Lojalitet – Utelukkende seg selv
* Favorittsitat – Det er så *deilig* å være slem
* Stemme – Helge Jordal
* Stemme (org. versjon) – Vincent Price

Eksterne lenker
---------------

* Professor Rottenikken Arkivert 23. oktober 2015 hos Wayback Machine. Inducks

  

Portaler: Litteratur | Kunst
Månedlig gjennomsnittlig spotpris på Brent siden mai 1987
**Nordsjøolje**, også kalt **Brent råolje**, er en av hovedklassene for handel av søt, lett råolje som utvinnes fra oljefelt i Nordsjøen. Oljen inneholder Brent- og Forties Blend, samt råolje fra Oseberg- og Ekofiskfeltet.

Benchmarket er kjent som Brent Blend, Brent Crude, London Brent eller bare Brent. De andre kjente hovedklassene er OPEC Reference Basket, Dubai Crude, Oman Crude og West Texas Intermediate. Brent er den ledende globale prisnormen for råolje fra Atlanterhavet. Den brukes til å prise to tredjedeler av verdens internasjonalt handlede råolje.

Bakgrunn
--------

Råoljen ble egentlig produsert på Brentfeltet i Nordsjøen. Navnet «Brent» kommer fra Shells navngivingsregler i Storbritannia, på vegne av ExxonMobil og Royal Dutch Shell, som egentlig kalte opp alle sine oljefelt etter fugler (i dette tilfellet Brent Goose). Navnet er også et akronym for bergformasjonen på oljefeltet: Broom, Rannoch, Etive, Ness og Tarbert.

Sammensetning
-------------

Nordsjøoljen er en lett råolje, men ikke så lett som WTI. Den inneholder 0.37% svovel, klassifiseres som lettolje. Brent er gunstig for fremstilling av bensin og destillat. Den blir raffinert i Nordvesteuropa, men når markedsprisene er gunstige for eksport, kan den også raffineres i Øst- eller Gulfkysten i USA eller middelhavsregionen.

Brent har API massetetthet på 38.06 (spesifikk massetetthet på 0.835).

Handel
------

Oljeprisen på Brent (i dollar og euro)
ICE Futures Europes symbol for terminkontrakter på Brent er B. Den ble opprinnelig handlet på International Petroleum Exchange i London, men har siden 2005 blitt handlet elektronisk på Intercontinental Exchange, kjent som ICE. En terminkontrakt tilsvarer 1 000 fat (159 m³). Kontraktene verdsettes i amerikanske dollar. Hver enhet tick tapt eller tjent tilsvarer $10.

Se også
-------

* Petroleum
* Petroleumsvirksomhet i Norge

Referanser
----------

1. ↑  «UK brent, crude oil, brent crude,». One Financial Markets/CB Financial Services Ltd. 2012. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. mars 2012.  «Arkivert kopi». Arkivert fra originalen 7. mars 2012. Besøkt 18. desember 2012.
2. ↑  «Arkivert kopi». Arkivert fra originalen 25. desember 2012. Besøkt 18. desember 2012.
3. ↑   as this page states give a name of an animal to an oil field is not only in the case of Brent
4. ↑  Andrew Inkpen, Michael H. Moffet. The Global Oil &Gas Industry. PennWell Corporation, Oklahoma, 2011. p. 372. ISBN 978-1-59370-239-7.
5. ↑  John W. Fleenor, Sylvester Taylor, Craig Chappelow. Leveraging the Impact of 360-Degree Feddback. Center for Creative Leadeship. John Wiley &Sons, Inc. New Jersey. p. 50. ISBN 978-0-470-22310-9.
6. ↑  «Arkivert kopi». Arkivert fra originalen 15. januar 2013. Besøkt 18. desember 2012.

Eksterne lenker
---------------

* 

|  |  |
| --- | --- |
| Wikinews | Wikinews: Portal:Economy and business – relatert engelskspråklig nyhetssak |
*Må ikke forveksles med farfaren, stortingsrepresentant Sveinung O. Flaaten (1898–1962).*

**Sveinung Olavsen Flaaten** (født 11. februar 1953 i Elverum) er en norsk forretningsadvokat og tidligere politiker (H). Han er partner i Advokatfirmaet Hjort i Oslo.

Han er sønn av forstkandidat Olav S. Flaaten og hustru Gerd Marry Jansen i Lisleherad. Hans farfar Sveinung O. Flaaten (1898–1962) var skogeier og stortingsrepresentant for Telemark 1961–1962.

Etter artium i 1971 studerte han økonomi og historie ved Augsburg College 1972–1973. Deretter studerte han jus ved Universitetet i Oslo og tok juridisk embedseksamen i 1979. Han var både universitetslektor ved Det juridiske fakultet og gruppesekretær/juridisk rådgiver for Høyres stortingsgruppe før han 1981–1983 var statssekretær for statsråd Mona Røkke i Justis- og politidepartementet. Deretter begynte han å praktisere som advokat.

Flaaten ble i 1988 sorenskriver ved Tinn og Heddal sorenskriverembede på Notodden. I 1992 ble han ordfører i Notodden kommune, valgt på en borgerlig fellesliste, etter 50 år med ordførere fra Arbeiderpartiet, men trakk seg i februar 1993. I 1993 ble han advokat/partner i Advokatfirmaet Gram, Hambro & Garman i Oslo, i 1996 partner i Advokatfirmaet Hjort.

Referanser
----------

1. 1 2 3 4  «Sveinung O. Flaaten». Advokatfirmaet Hjort. Besøkt 31. august 2018.
2. 1 2 3  Arntzen, Jon Gunnar (red.) (1994). *Hvem er hvem?*. Oslo: Kunnskapsforlaget. s. 145.
3. ↑  Møller, Tryggve Juul (red.) (1967). *Studentene fra 1942*. Oslo: Bokkomiteen for studentene fra 1942. s. 149.
4. ↑  «Sveinung O. Flaaten». Stortinget.no.
5. ↑  Statssekretærene i Kåre Willochs første regjering Arkivert 20. februar 2015 hos Wayback Machine. *Statssekretærarkivet*, Norsk samfunnsvitenskapelig datatjeneste.
6. ↑  Statssekretærene i Kåre Willochs andre regjering Arkivert 20. februar 2015 hos Wayback Machine. *Statssekretærarkivet*, Norsk samfunnsvitenskapelig datatjeneste.

Eksterne lenker
---------------

* (no) Sveinung O. Flaaten hos Norsk senter for forskningsdata politikerarkiv (nedlagt) Rediger på Wikidata
* 

* (no) Publikasjoner av Sveinung O. Flaaten i BIBSYS
*Polarstjernen omdirigeres hit, se Idrettslaget Polarstjernen for idrettslaget fra Vestre Jakobselv. For skip med samme navn, se «Nordstjernen».*
Nordstjernens posisjon (Ursa Major=«Karlsvogna», Ursa Minor=«Lille bjørn»).
Foto med lang lukkertid av Nordstjernen og de nærmeste nabostjernene. Legg merke til at jo lengre fra Polarstjernen en stjerne er, jo lengre har den beveget seg.
**Nordstjernen**, også kalt **Polarstjernen**, **Stella Polaris** eller bare **Polaris**, er den synlige stjernen som står nærmest himmelens nordpol, i dag mindre enn 1°. Fordi den viser hvor nord er, er den blitt en av himmelens mest kjente stjerner, selv om den sett fra jorden ikke er av de mest lys­sterke.

På grunn av jordaksens presesjon flytter det punktet seg, som jordaksen peker mot på himmelen – det vil si den nordlige himmelpol – langsomt og beskriver en sirkel med radius på ca. 23½ grad. Det tar ca. 25 800 år for himmelpolen å fullføre sirkelen. Det betyr at den nordlige himmelpol ikke alltid vil stå så nær Nordstjernen, som den gjør nå. Frem til år 2100 vil den nærme seg til 28', da den vil begynne å fjerne seg igjen. Om 12 900 år vil himmelpolen befinne seg ca. 47 grader fra Nordstjernen. Først etter 25 800 år vil jordaksen igjen peke mot Nordstjernen, som da på nytt vil fortjene sitt navn.

Nordstjernen er den klareste stjernen i stjernebildet *Lille bjørn*, og betegnes derfor som {\displaystyle \ \alpha }*Ursa Minori*. Ved hjelp av observasjoner gjort av den europeiske satellitten «Hipparcos» beregnet i man  1990-årene Nordstjernens avstand fra vår egen stjerne, Solen, til 460 lysår. Astronomer fra Canada, Ukraina og Belgia har ved høyoppløselige observasjoner av stjernens lysspekter senere fastslått at Nordstjernen befinner seg *bare* 323 lysår fra Solen. Nordstjernen har en tilsynelatende lysstyrke på 2,m12. Dens absolutte lysstyrke er -8,m6, som betyr at den er omtrent 2500 ganger så lyssterk som Solen, men når dens lys når frem til vårt solsystem, har det en intensitet som kun er ca. 4×10-9 Watt/m².

Nordstjernen er egentlig et system bestående av tre stjerner. Mens den ene følgesvennen kan sees tydelig gjennom små teleskoper, er den siste så nær selve Nordstjernen at den aldri har vært observert før Hubble-teleskopet tok disse bildene. 

I middelalderen het den også «Stella Nautica» og «Stella Maris». Engelskmennene kalte den for «Lodestar» akkurat som de kalte magneten for «lodestone». Den samme idéen lå også bak det norrøne navnet «Leiðarstjarna», nemlig stjernen som viser *leia*, altså retningen. (*Leiðar* er genitiv av hunkjønnsordet *leið*.) Da kompasset kom i bruk, fikk magneten det liktklingende norrøne navnet «leiðarsteinn».

Referanser
----------

1. ↑  Aftenposten søndag 30. desember 2012, side 20.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** VIAF **·** GND **·** LCCN **·** BNF **·** BNF (data)
 |
***Professor Tullball*** (orig. *The Nutty Professor*) er en amerikansk romantisk scifi-komedie fra 1963 regissert, produsert og skrevet av Jerry Lewis som også spiller hovedrollen.

Filmen er en parodi på Robert Louis Stevensons Dr. Jekyll og Mr. Hyde.

En ny-innspilling med Eddie Murphy i hovedrollen ble utgitt I 1996.

Handlingsreferat
----------------

Professor Julius Kelp er en nerd og professor ved et universitet som gjennomfører mislykkede og svært destruktive eksperimenter i et laboratorium ved skolen. Når en fotball-spillende mobber angriper ham, bestemmer Kelp seg for å "bøffe seg opp" ved å bli med ved et lokalt treningsstudio. Kelps manglende fysiske styrke fører til at han heller forsøker en kjemisk løsning. Han oppfinner et serum som gjør ham til Buddy Love: En kjekk, sjarmerende og frekk hipster.

Denne nye personligheten gir ham selvtillit til å vise Interesse for en av studentene sine, Stella Purdy. Selv om hun misliker oppmerksomheten hans, blir hun samtidig merkelig tiltrukket av ham. Buddy imponerer publikum med musikalske oppvisning ved Purple Pit, en nattklubb hvor mange av studentene hans også henger. Han håner også en bartender og servitør, og slår ned en annen student. Men hans nye serum avtar på dårlige tidspunkt, ofte til Kelps ydmykelse.

Selv om Kelp forstår at hans alternative personlighet er en dårlig person, klarer han ikke å hindre å bruke serumet og nyte all den nye oppmerksomheten han får. Kelp forstår etter hvert at det eneste han egentlig lærte fra dette forsøket å være noen andre er at hvis du ikke liker deg selv, så kan du ikke forvente at noen andre liker deg heller. Stella Purdy møter Kelp bak scenen, og innrømmer at hun foretrekker Kelp i stedet for Buddy Love.

Skuespillere
------------

Jerry Lewis
* Jerry Lewis som professor Julius F. Kelp /Buddy Love.
* Stella Stevens som en student Stella Purdy
* Del Moore som Dr. Mortimer S. Warfield
* Kathleen Freeman som Millie Lemmon
* Howard Morris som Mr. Elmer Kelp
* Elvia Allman som Mrs. Edwina Kelp
* Julie Parrish som en College-student.
* Milton Frome som Dr. M. Sheppard Leevee
* Buddy Lester som en bartender
* Med Flory som Warzewski. En fotball-spiller.
* Richard Kiel som en Bodybuilder

Referanser
----------

1. ↑  «Filmen på filmweb.no» **(norsk)**. Besøkt 25. februar 2016.

Eksterne lenker
---------------

* (en) *Professor Tullball* på Internet Movie Database Rediger på Wikidata

* (sv) *Professor Tullball* i Svensk Filmdatabas Rediger på Wikidata

* (da) *Professor Tullball* i Danmark Nationale Filminstitut Rediger på Wikidata

* (en) *Professor Tullball* på AllMovie Rediger på Wikidata

* (fr) *Professor Tullball* på Allociné Rediger på Wikidata

* (nl) *Professor Tullball* på MovieMeter Rediger på Wikidata

* (en) *Professor Tullball* på Turner Classic Movies Rediger på Wikidata

* (en) *Professor Tullball* på American Film Institute Rediger på Wikidata

* (en) *Professor Tullball* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data) **·** SUDOC
 |
**«Nordsjön»**, også kalt **«Gamla Nordsjön»**, er en svensk sang i valsetakt med sjømannsmotiv. Melodi og tekst er skrevet av Martin Nilsson.

Sangen ble bestilt av Kooperativa förbundet (KF) og ble spilt inn på 78-platen Star S 6125 i 1931 av John Wilhelm Hagberg (under psevdonymet Wilhelm Arne), Karlssons blå gossar. Sangen het da «Sommersegling».

«Nordsjön» var med i KFs reklamefilm, *Vi far till London*, som ble spilt inn i 1935. Da hadde teksten blitt omskrevet med et Nordsjø-tema.

Sangen forbindes ofte med artisten Harry Brandelius. Brandelius, Carl Jularbos Orkester spilte inn «Nordsjön» 16. oktober 1944. Den ble utgitt på 78-platen Sonora 7215.

I 1980-årene ble det laget en musikkvideo, hvor Brandelius fremfører «Nordsjön». Den ble vist i TV-programmet *Nöjesmassakern*.

Andre svenske artister som har spilt inn «Nordsjön» på plate er Fred Åkerström (på albumet *Sjöfolk och landkrabbor*, 1978), visesangeren Stefan Lundqvist (på albumet *Kustens pärlor*, 2000) samt trekkspilleren Carl Jularbo.

Nordmannen Jens Book-Jenssen, Egils Dragspels-orkester spilte inn sangen på svensk i Oslo 13. oktober 1956. Den ble utgitt på 78-platen Cupol 4999.

Norske versjoner
----------------

Otto Nielsen har skrevet en norsk tekst. Den norske tittelen er «Nordsjøn».

### Innspillinger

* Jens Book-Jenssen, Rolf Syversens ensemble. Utgitt på 78-platen Musica A 8942 i 1948.
* Robert Levins orkester med sang av Aage Braarud. Utgitt på 78-platen His Master's Voice A.L. 2957.
* Jens Book-Jenssen med Egil Monn-Iversens orkester Utgitt på 78-platen RCA NA 1003 i 1956 samt på EP-platene RCA NEP 303 og RCA NEP 323.
* Jens Book-Jenssen. Utgitt på dobbelt-LP-platen *Det går ingen veier tilbake* (Talent TLS 2014/2015) i 1975.
* Freddy Kristoffersen. Utgitt på CD-platen *Slagerkarusellen* (FKCD 4) i 1993.

Referanser
----------

1. ↑  Svensk mediedatabas
2. ↑  Harry Brandelius – Gamla Norsjön/Spelmansbruden (Shellac, 10") at Discogs
3. ↑  Svensk mediedatabas
4. ↑  Se plateetiketten
5. ↑  Se CD-coveret
**Sandvatn turisthytte** er en turisthytte ved innsjøen Sandvatnet i Frafjordheiene i Sirdal kommune, Vest-Agder. Hytta eies og driftes av Stavanger Turistforening. Sandvatn (910 moh) er lett tilgjengelig ved en tretimers fottur fra Lortabu øverst i Hunnedalen. Sett bort fra en god del stigning i starten av turen fra Hunnedalen, regnes turen som lettgått, og den er godt merket med røde T-er og varder. Turen til Sandvatn turisthytte er godt egnet for hele familier, og hytten fylles ofte opp med over 30 fotturister i helgene i sesongen. Sandvatn turisthytte har 12 senger, men madrasser til langt flere. Sandvatn turisthytte er ubetjent og står åpen hele året.

Det finnes i alle fall fire naturlige alternativer om man ønsker å gå videre fra Sandvatn-hytta:

* Børsteinen (7-8 timer, noe dårlig merket)
* Blåfjellenden (4 timer)
* Langavatn (3 timer)
* Hunnedalen (to ulike ruter, en til Lortabu på 3 timer og en til Høgaleite på 5 timer)

En stor heller, Mohidleren, ligger en halvtimes tur fra Sandvatn, og er et spennende turmål for både store og små.

Eksterne lenker
---------------

* Turistforeningens informasjonsside om Sandvatn[*død lenke*]
**Charles Antoine Delgobe** (født 11. november 1844 i Château-Thierry i departementet Aisne i Frankrike, død 1. januar 1916 ved Kristiania) var en fransk-norsk ingeniør og genealog.

Delgobe tok bergingeniørseksamen i Paris i 1867 og kom i 1870 till Norge som direktør for Vigsnes Kobberverk. Han ble i 1877 driftsdirektør og i 1879 generaldirektør for de av et fransk selskap drevne apatittgruvene i Bamble, Norges da største private gruveselskap.

Fra 1887 var Delgobe bosatt i Kristiania som sivilingeniør, oversetter og var fra 1907 belgisk visekonsul. Han skaffet seg svært grundige kunnskaper i norsk historie og genealogi, og skapte store samlinger innen disse emner, som omfattet hele Norge. Han utgav *Stamtavle over familien Holberg* (1884) og skrev en del avhandlinger. Men størst betydning fikk han for den genealogiske forskningen ved uttrettelig å bistå andre med sine kunnskaper. Hans bibliotek og samlinger kom til stiftsarkivet i Kristiania og derfra til Statsarkivet i Oslo.

Referanser
----------

Eksterne lenker
---------------

* Delgobe, Charles Antoine i Christian Blangstrup, *Salmonsens Konversationsleksikon* (2. udgave, 1916)

|  |  |
| --- | --- |
| Oppslagsverk/autoritetsdata | Store norske leksikon **·** Deutsche Biographie **·** VIAF **·** GND
 |
*Professionshøjskolen Metropol*, Campus Rådmandsmarken, Sigurdsgade, Nørrebro
*Professionshøjskolen Metropol* på Tagensvej, med Christian Xs monogram i sandsten over hovedinngangen, København
**Professionshøjskolen Metropol** er en videregående utdannelsesinstitusjon i København som ble dannet 1. januar 2008 ved en fusjon mellom CVU Øresund, Nationalt Center for Erhvervspædagogik, Danmarks Forvaltningshøjskole, Den Sociale Højskole, Frederiksberg Seminarium og Suhr’s Seminarium.

Metropol samler grunnutdannelser, etter- og videreutdannelser og forsknings- og utviklingsaktiviteter innenfor områdene sunnhet, rehabilitering, velferdsteknologi, ledelse, pedagogikk og sosialt arbeid.

Metropol rektor er Stefan Hermann (2011) som i samarbeid med rundt 1 000 medarbeidere styrer de daglige aktiviteter for institusjonens 10 000 studenter.

Grunnutdannelser
----------------

Metropol tilbyr i alt 15 videregående utdannelser:

* Administrasjonsøkonom
* Global ernæring og helse
* Bioanalytiker
* Ergoterapeut
* Folkeskolelærer
* Fysioterapeut
* Jordmor
* Katastrofe- og risikoledelse
* Laborant
* Prosessteknolog
* Ernæring og sunnhet
* Offentlig administrasjon
* Radiograf
* Sosialrådgiver
* Sykepleier

Grunnutdannelsene er normert til 3½-4 år. Felles for alle grunnutdannelser er at de er profesjonsrettet. I løpet av utdannelsen får studentene undervisning på høyskolen og gjennomfører et eller flere praksisopphold på i alt 5-12 måneder på arbeidsplasser innen deres fagområde.

Etter- og videreutdannelse
--------------------------

Metropol tilbyr også etter- og videreutdannelse, bestående av diplomutdannelser, kurs, seminarer mv. knyttet til grunnutdannelsene og henvender seg til de samme faggrupper; oftest for studerende i alderen 25 år og oppover. Flere av tilbudene er dog også rettet mot fagområder utenfor sunnhets- og velferdssektoren.

Eksterne lenker
---------------

* Professionshøjskolen Metropols nettsted Arkivert 12. desember 2008 hos Wayback Machine.

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** ISNI
 |